Festival tal-Eurovision 2007

Il-**Festival tal-Eurovision 2007** kienet it-52 edizzjoni tal-Festival tal-Eurovision u ġie organizzat fil-Hartwall Areena ġewwa Ħelsinki, Finlandja fl-10 ta’ Mejju (għas-semifinali) u fit-12 ta’ Mejju (il-finali). Il-Finlandja kisbet id-dritt li torganiżża il-Festival meta rebħet il-festival ta’ l-2006 ġewwa Ateni, il-Greċja. Din kienet l-ewwel darba li l-festival sar fil-Finlandja u r-rebbieħ kien il-pajjiż debuttant tas-Serbja.

Baġit ta’ €13-il miljun ġie propost biex jitlesta l-festival. Bliet oħra li riedu jorganizzaw kienu Espoo, Turku u Tampere. L-ospiti taż-żewġ serati kienu Jaana Pelkonen, personalita fil-qasam televiżiv Finlandiż, u Mikko Leppilampi, mużiċist u attur. Krisse Salminen kienet parti mill-preżentazzjoni tas-serata hekk kif iltaqgħet mal-kantanti fil-green room u anki man-nies barra fil-pjazez.

Kien hemm rekord ta' 42 pajjiż parteċipant fejn l-EBU marret kontra l-limitu ta' 40 pajjiż.

## Format

Fit-12 ta' Marzu 2007 kien hemm il-poloz għall-postijiet li fihom il-kantanti kienu se jinterpretaw id-diska fis-semifinali u fil-finali, kif ukoll il-proċedura ta' kif il-pajjiżi kienu se jivvutaw. Kien hemm idea ġdida hekk kif ħames pajjiżi mis-semifinali u tlieta mill-finali ntgħażlu biex jagħżlu l-post fejn riedu jintepretaw il-kanzunetta tagħhom. Fis-semifinali, l-Awstrija, l-Andorra, it-Turkija, l-iSlovenja u l-Latvja kellhom iċ-ċans li jagħżlu waqt li fil-finali x-xorti messet lill-Armenja, l-Ukrajna u l-Ġermanja. Il-pajjiżi kollha għażlu li jkantaw id-diska fit-tieni nofs taż-żewġ serati. Wara l-poloz, kull kanzunetta kienet approvata mill-EBU, fejn spiċċat il-possibilita ta' diskwalifikazzjoni għall-kanzunetta Iżraelita. Ir-Renju Unit għażlu l-kanzunetta wara ż-żmien stipulat hekk kif l-EBU tathom dispensazzjoni speċjali.

Is-sistemà tal-voti kienet l-istess bħall-2006, però kien hemm żieda ta' ħames minuti ma' l-għaxar minuti li kien hemm diġà. Fil-finali, ir-riżultati minn kull pajjiż kienu dehru għal darb'oħra minn wieħed sa seba' punti awtomatikament fuq l-iskrin u t-tmienja, l-għaxra u t-tnax-il punt kienu maqruha mill-persuni li kienu qed jippreżentaw il-voti tal-pajjiż. Ir-rebbieħ ngħata *tour* promozzjonali madwar l-Ewropa fejn żar id-Danimarka, Spanja, l-Iżvezja, l-Olanda, il-Greċja u l-Ġermanja. Dan sar bejn is-16 ta' Mejju u l-21 ta' Mejju.

## Pajjiżi parteċipanti

Pajjiżi parteċipanti fil-Festival tal-Eurovision iridu jkunu membri attivi tal-EBU

42 pajjiż bagħtu applikazzjonijiet preliminarji. Minkejja li fis-snin ta' qabel in-numru massimu ta' pajjiżi parteċipanti kien ta' 40, l-EBU approvat l-42 pajjiż fl-2007. Ir-Repubblika Ċeka, is-Serbja, il-Montenegro u l-Ġeorġja daħlu għall-ewwel darba fl-edizzjoni tal-2007. Monako ħabbret l-irtirar tagħha fit-12 ta' Diċembru 2006, u l-EBU ħabbret il-formazzjoni ta' kif se jitkantaw il-kanzunetti fil-15 ta' Diċembru 2006.

### Semifinali

Is-semifinali saret nhar fl-10 ta' Mejju 2007. Għall-ewwel darba, 28 pajjiż tħallew jipparteċipaw fis-semifinali, u l-42 pajjiż parteċipant ivvota.

*Il-kanzunetti li kkwalifikaw huma kkuluriti u b'tipa ħoxna.*

### Finali

Il-pajjiżi fil-finali kienu:
*l-erba' pajjiżi li jikkwalifikaw awtomatikament kull sena li huma Franza, il-Ġermanja, Spanja u r-Renju Unit;
*l-ewwel għaxra mill-finali tal-2006;
*l-ewwel għaxra mis-semifinali.

Il-finali saret fit-12 ta' Mejju 2007.

## Xandara internazzjonali

 **Awstralja**
:Minkejja l-Awstralja mhijiex eliġibbli biex tieħu sehem, il-festival jixxandar fuq l-SBS. Il-festival ma jixxandarx fil-ħin li jixxandar fl-Ewropa, iżda, fil-każ tal-edizzjoni ta' din is-sena s-semifinali xxandret fit-12 ta' Mejju u l-finali fit-13 ta' Mejju. L-Awstralja xxandar mill-istazzjoni tar-Renju Unit, fejn jinkludi kommentarju ta' Paddy O'Connell u Terry Wogan. Ikun hemm madwar 432,000 persuna li jsegwu l-festival.

 **Ażerbajġan**
:L-Ażerbajġan kienu mistennija li jagħmlu d-debutt, però dan ma sarx minħabba AzTV applika biex jingħaqad ma' l-EBU imma dan kien miċħud nhar it-18 ta' Ġunju 2007 u għalhekk kellhom jistennew sakemm jiġu aċċettati. Stazzjon ieħor mill-Ażerbajġan, OTV, xandar is-serata. Hu hu membru passiv tal-EBU u ilu jxandar il-festival sentejn. Dan kien l-uniku stazzjon, din is-sena, li bagħat il-kummentaturi tiegħu f'Ħelsinki minkejja li pajjiżu ma kienx qed jieħu sehem.

 **Italja**
:It-televiżjoni Taljana ma tiħux sehem minħabba li r-RAI, l-istazzjon nazzjonali, huwa f'kompetizzjoni qawwija ma' stazzjonijiet televiżivi kummerċjali u huma jemmnu li l-Eurovision ma jkunx popolari f'pajjiżhom, minkejja l-fatt li l-edizzjoni tal-1991 kienet segwita minn 6 miljun persuna.

 **Monako**
:Monako xandru l-finali fuq TMC wara li rtiraw mill-kompetizzjoni f'Diċembru 2006.

**Madwar id-dinja**
:Xandira diretta saret permezz tas-satellita minn madwar id-dinja kollha bħal Channel One Russia, ERT World, TVE Inernacional, TVP Polonia, RTP Internacional and TVR i. Is-sit uffiċjali tal-Festival tal-Eurovision ipprovda xandira diretta fuq l-internet permezz ta' Octoshape.

## Mapep

### Parteċipazzjoni

### Pożizzjonijiet

## Kontroversja

Ħafna pajjiżi pprotestaw kontra s-sistema tal-voti fil-festival tal-2007. Robert Abela, kap tal-kontinġent Malti, ippropona li r-riżultati ma kinux "bbażati biss mill-vot pubbliku", fejn ammetta wkoll li t-tnax-il punt ta' Malta ngħata lir-Renju Unit bħala protesta. "Il-mod li l-voti huwa pproċessat fl-EBU hu ħażin, u hemm bżonn li jkun ristrutturat", qalu ħafna segwaċi tal-Eurovision.

## Gallerija


Image:ESC 2007 Andorra - Anonymous - Salvem el mon.jpg|Anonymous ikantaw "Salvem el món" għall-**[[Andorra]]**
Image:ESC 2007 Armenia - Hayko - Anytime you need.jpg|Hayko jkanta "Anytime you need" għall-**[[Armenja]]**
Image:Kolduneurovision2007.jpg|Koldun ikanta "Work Your Magic"  għall-**[[Belarus]]**
Image:ESC 2007 Bosnia and Herzegovina - Maria Sestic - Rijeka bez imena.jpg|Marija Šestić tkanta "Rijeka bez imena" għall-**[[Bosnia u Ħerżegovina]]**
Image:ESC 2007-Elitsa Todorova-Stovan Yankulov.jpg| Elitsa Todorova u Stoyan Yankulov ikantaw "Voda" għall-**[[Bulgarija]]**
Image:Evridiki 2007 Eurovision.jpg|Evridiki tkanta "Comme Ci, Comme Ça" għal **[[Ċipru]]**
Image:ESC 2007 Estonia - Gerli Padar - Partners in crime.jpg|Gerli Padar tkanta "Partners in crime" għall-**[[Estonja]]**
Image:ESC 2007 Finland - Hanna Pakarinen - Leave me alone.jpg|Hanna Pakarinen tkanta "Leave Me Alone" għall-**[[Finlandja]]**
Image:ESC 2007 France - Fatals Picards - L'amour à la française.jpg|Les Fatals Picards ikantaw "L'amour à la française" għal **[[Franza]]**
Image:ESC 2007 Germany - Roger Cicero - Frauen regieren die Welt.jpg|Roger Cicero ikanta "Frauen regier'n die Welt" għall-**[[Ġermanja]]**
Image:ESC 2007 Greece - Sarbel-Yassou Maria2.jpg| Sarbel ikanta "Yassou Maria" għall-**[[Greċja]]**
Image:ESC 2007-Magdi Rusza-IMG 1375.jpg|Magdi Rúzsa tkanta "Unsubstantial Blues" għall-**[[Ungerija]]**
Image:Bonaparti 2007 Eurovision.jpg|Bonaparti.lv ikantaw "Questa Notte" għal-**[[Latvja]]**
Image:Goceva-ESC2007.jpg|Karolina Gočeva tkanta "Mojot Svet" għall-**[[Maċedonja]]**
Image:ESC 2007 Moldova - Natalia Barbu - Fight.jpg|Natalia Barbu tkanta "Fight" għall-**[[Moldova]]**
Image:ESC 2007 Poland - The Jet Set - Time to party.jpg|The Jet Set ikantaw "Time To Party" għall-**[[Polonja]]'
Image:ESC 2007 Portugal - Sabrina - Dança comigo.jpg|[[Sabrina]] tkanta "[[Dança comigo]]" għall-**Portugal'
Image:ESC 2007 Russia - Serebro - Song No 1.jpg|Serebro ikantaw "Song #1" għar-**[[Russja]]**
Image:Alenka Gotar 2007 Eurovision.jpg|Alenka Gotar tkanta "Cvet z juga" għall-**[[Slovenja|Islovenja]]**
Image:ESC 2007 Spain - D'Nash - I love you mi vida.jpg|D'NASH ikantaw "I Love You Mi Vida" għal **[[Spanja]]**
Image:ESC 2007 Switzerland - DJ Bobo - Vampires are alive.jpg|DJ Bobo jkanta "Vampires Are Alive" għall-**[[Svizzera|iSvizzera]]**
Image:ESC 2007 Turkey - Kenan Doğulu - Shake it up Shekerim.jpg|Kenan Doğulu jkanta "Shake It Up Shekerim" għat-**[[Turkija]]**
Image:Ukraineeurovision2007.jpg|Verka Serduchka tkanta "Dancing Lasha Tumbai" għall-**[[Ukrajna]]**
Image:ESC 2007 UK Scooch - Flying the flag (for you).jpg|Scooch ikantaw "Flying the Flag (for You)" għar-**[[Renju Unit]]**


## Referenzi

## Ħoloq esterni

*Sit uffiċjali